**Ministru kabineta noteikumu projekta "Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi"
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akts paredz Ministru kabineta 2016. gada 15. marta noteikumus Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (turpmāk – MK noteikumi Nr. 160) papildināt ar terminu, kura ietvaros noteikta cita finansētāja apliecinājuma definīcija.Noteikumu projekts stāsies spēkā pēc tā publicēšanas Latvijas Vēstnesī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. un 14. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomikas ministrija (turpmāk – EM) ierosina papildināt MK noteikumus Nr. 160 ar terminu, kas nosaka, ka, nesaņemot kredītiestādes apliecinājumu 20 darba dienu laikā, uzskatāms, ka kredītiestāde pēc noklusējuma ir apliecinājusi, ka dzīvokļa īpašnieki var pieteikties aizdevumam akciju sabiedrībā (AS) "Attīstības finanšu institūcija Altum" (turpmāk – sabiedrība "Altum") 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" (turpmāk – 4.2.1.1. pasākums) ietvaros. EM ierosinātās izmaiņas nepieciešamas, lai veicinātu 4.2.1.1. pasākuma apguvi, nodrošinot ātrāku projektu īstenošanu.Līdz 2020.gada 21.augustam sabiedrība "Altum" ir saņēmusi 887 pieteikumus dalībai 4.2.1.1. pasākumā, no kuriem 10 projekti precizē savus pieteikumus, kā arī 27 projekti ir iesnieguši oficiālus atteikumus no dalības 4.2.1.1. pasākumā. Atlikušie projekti atrodas šādos īstenošanas posmos:* 242 projektiem notiek tehniskās dokumentācijas saskaņošanas un precizēšanas process;
* 176 projektos tiek organizēti iepirkumi;
* 79 projektos iepirkuma process ir pabeigts, bet nav saņemts granta pieteikums. Granta pieteikuma iesniegšana kavējās dažādu iemeslu dēļ, kā piemēram, nav 2.kopsapulces lēmums pieņemts vai tiek gaidīta informācija par finansējuma piešķiršanu no komercbankas, vai arī ir saņemts atteikums no komercbankas, taču ņemot vērā to, ka sabiedrība "Altum" nevar komercbanku atteikumu gadījumā finansēt projektu ar neattiecināmām izmaksām, projekta turpmākā īstenošana ir apstājusies;
* 55 granta pieteikumi ir izskatīšanā;
* 43 projektos ir pieņemti lēmumi par granta piešķiršanu, bet projekti nav uzsākti.
* 56 projektos notiek būvniecība;
* 199 projektos būvniecība ir pabeigta.

Kā būtiskākie 4.2.1.1. pasākuma īstenošanu kavējošie iemesli ir identificēti:* pilnvaroto personu kapacitāte savlaicīgi iesniegt kvalitatīvu projektu dokumentāciju;
* būvkomersantu nespēja savlaicīgi iesniegt nepieciešamās apdrošināšanas polises vai garantijas laika garantijas;
* Augstāk minētie kavēkļi tek mazināti aktīvi strādājot gan ar pilnvarotajām personām un būvkomersantiem, lai uzlabotu iesniegto dokumentu kvalitāti un šo dokumentu iesniegšanas savlaicīgumu.
* sabiedrības "Altum" kapacitāte ātri apstrādāt visu projektu tehnisko dokumentāciju, kas tiek ievērojami stiprināta, nodrošinot papildu speciālistus juridiskajos un būvniecības jautājumos;
* siltumenerģijas tarifu samazināšanas rezultātā daudziem projektiem pieaug neattiecināmās izmaksas, kas attiecīgi prasa lielāku ieguldījumu no māju iedzīvotājiem vai ir jāatrod finansētājs šīm izmaksām. Šobrīd tiek meklēti risinājumi, lai sabiedrībai "Altum" būtu iespēja nodrošināt arī 4.2.1.1. pasākuma projektu neattiecināmo izmaksu finansēšanu;
* Covid-19 ietekmes rezultātā ir ievērojami palēninājies dzīvokļu īpašnieku lēmumu pieņemšanas process, jo iedzīvotāji nevēlas uzņemties papildu saistības;
* komercbanku piesardzīgāka pieeja projektu izvērtēšanā projektiem piemēroto finanšu korekciju dēļ. Līdz ar to klientam ir nepieciešams ilgāks laiks līdz tās saņem komercbankas finansējuma piedāvājumu vai apliecinājumu, ka projekts ir finansējams 4.2.1.1. pasākuma ietvaros.

Turklāt būtiski ir ņemt vērā, ka programmas projekta ietvaros veiktās darbības un aktivitātes ir cita ar citu saistīta, turklāt ietekmē viena otru. Piemēram, lai īstenotu projektu, ir nepieciešams saņemt sertificētu iestāžu apliecinājumus projekta tehniskajiem noteikumiem, kam ir noteikts derīguma termiņš. Tāpat arī iepirkto pakalpojumu piedāvājumiem ir noteikti termiņi, cik ilgi ir spēkā piedāvājumi. Būvnieks, piedāvājot savu piedāvājumu, ir paredzējis sniegt pakalpojumu par konkrētu cenu, kas jau pēc pusgada var būt mainījusies, ņemot vērā tirgus mainīgos apstākļus. Lielākai daļai identificēto 4.2.1.1. pasākuma īstenošanu kavējošajiem iemesliem jau šobrīd ir rasti vai ir ierosināti risinājumi.Ņemot vērā, ka no 4.2.1.1. pasākumā pieteiktajiem projektiem vairāk kā 500 projektiem tuvāko divu gadu laikā būs nepieciešams piesaistīt finansējumu no kredītiestādēm, sabiedrības "Altum" vai izmantojot energoservisa kompāniju pakalpojumus, projektu īstenošanai, kā arī ņemot vērā līdzšinējos 4.2.1.1. pasākuma apguves tempus, EM ierosina ar šo noteikumu projektu risināt finansējuma pieejamības problēmu.Sabiedrība "Altum" ir noslēgusi sadarbības līgumus par projektu finansēšanu 4.2.1.1. pasākuma ietvaros ar četrām komercbankām – AS "Swedbank", AS "SEB banka", AS "Luminor bank" un AS "Citadele banka". Kopš 4.2.1.1. pasākuma uzsākšanas 2016. gadā līdz 2020. gada 21. augustam (aptuveni 4 gadi) komercbankas ir nodrošinājušas 260 4.2.1.1. pasākuma projektu finansēšanu, savukārt sabiedrība "Altum" ir piešķīrusi aizdevumus 52 projektiem. Sabiedrības "Altum" aizdevums ir ticis izmantots 16.35% gadījumu no kopēja apstiprināto projektu skaita, nodrošinot finansējumu daudzdzīvokļu mājām, kas atrodas mazāk attīstītos reģionos, nelielās pilsētās vai ciematos vai citu iemeslu dēļ neatbilst komercbanku kreditēšanas politikai. Ņemot vērā, ka finansējuma piesaiste pilnvarotajai personai var aizņemt līdz pat trīs mēnešiem, EM ieskatā, ir nepieciešams atvieglot pieejamību sabiedrības "Altum" aizdevumiem, nosakot, ka, ja kredītiestāde nav pieņēmusi lēmumu par projekta finansēšanu 20 darba dienu laikā no aizdevuma pieteikuma iesniegšanas brīža, ir uzskatāms, ka kredītiestāde ir akceptējusi pilnvarotās personas vēršanos pēc sabiedrības "Altum" aizdevuma, tādejādi paātrinot šo projekta finansējuma piesaistes posmu. Ņemot vērā, ka komercbankām var atšķirties aizdevuma pieteikumam pievienojamo dokumentu kopums, EM ieskatā, normatīvajam regulējumam jānosaka, ka 20 darba dienu atskaite tiek sākta no aizdevuma pieteikuma iesniegšanas datuma. Ņemot vērā, ka aizdevuma pieteikumam jau jāpievieno pieteikumā norādītie dokumenti, EM uzskata, ka lielākajā daļā gadījumu 20 darba dienu laikā pilnvarotā persona var nodrošināt trūkstošo vai citu papildu dokumentu iesniegšanu kredītiestādē.Lai novērstu riskus par sabiedrības "Altum" iejaukšanos komercbanku kreditēšanā, pilnvarotajām personām, piesakoties sabiedrības "Altum" aizdevumam, aizdevuma pieteikumā būs jāapraksta tās sadarbība ar komercbanku, norādot komercbanku, kurā tika iesniegts pieteikums, pieteikuma iesniegšanas datumu un aizdevuma izskatīšanai nepieciešamo dokumentu iesniegšanas komercbankā datumus, kā arī komunikācijas gaitu ar komercbanku, par kuru sabiedrība "Altum" pārliecināsies jau esošās sadarbības ietvaros ar komercbankām. Ja sabiedrība "Altum" konstatēs, ka komercbanka nav varējusi pieņemt lēmumu, jo pilnvarotā persona nav iesniegusi nepieciešamos dokumentus (piemēram, maksājumu disciplīnu apliecinošos dokumentus, dzīvokļu īpašnieku kopsapulces protokolu), sabiedrība "Altum" tai aizdevumu nepiešķirs un lūgs vērsties attiecīgajā komercbankā. Sabiedrība "Altum" precizēto aizdevuma veidlapu saskaņo ar komercbankām. Papildus vēršam uzmanību, ka jau šobrīd sabiedrība "Altum" seko līdzi tam, lai 4.2.1.1. pasākuma aizdevumu procentu likmes būtiski neatšķirtos no komercbanku piedāvājuma.EM ierosinātās izmaiņas arī pozitīvi iespaidos būvkomersantus un citus pakalpojuma sniedzējus 4.2.1.1. pasākuma ietvaros, t.i., notiks ātrāka finansējuma aprite no piedāvājuma iesniegšanas līdz būvniecības darbu uzsākšanai un attiecīgi arī pabeigšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, sabiedrība “Altum”, Latvijas Finanšu nozares asociācija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzīvokļu īpašnieki un to pilnvarotās personas, kredītiestādes. |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz ietekmi uz administratīvo slogu. |
| 3. | Administratīvo izmaksu monetārs novērtējums | Projekts neparedz ietekmi uz administratīvo slogu un izmaksām |
| 4. | Atbilstības izmaksu monetārs novērtējums | Projekts neparedz ietekmi uz atbilstības izmaksām. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta apstiprināšanas sabiedrība “Altum” nodrošinās informēšanas pasākumus. |
| 2. | Sabiedrības līdzdalība projekta izstrādē | Noteikumu projekta izstrādē tika iesaistīta Latvijas Finanšu nozares asociācija, rīkojot saskaņošanas sanāksmi, kas norisinājās 2020. gada 27. oktobrī. |
| 3. | Sabiedrības līdzdalības rezultāti | Latvijas Finanšu nozaru asociācija ir saskaņojusi Noteikumu projektu, vēršot uzmanību, ka spēja informēt par lēmumu noteiktajā termiņā ir atkarīga gan no iesniedzamo dokumentu kvalitātes (nereti netiek iesniegti visi nepieciešamie dokumenti, kuru uzskaitījums ir pieejams kredītiestāžu mājaslapā, vai iesniegtā informācija nav pilnīga), gan arī no sabiedrības “Altum” papildinātās/precizētās veidlapas “Paziņojums Granta apmēra noteikšanai” savlaicīgas saņemšanas, kurā tiek norādīta informācija par granta apmēru, attiecināmajām un neattiecināmajām izmaksām utt. Savstarpējā sadarbība ir pārrunāta ar sabiedrību “Altum”, tāpat informācijas apmaiņa ir paredzēta sabiedrības “Altum” izstrādātajā pieteikuma DME (Daudzdzīvokļu māju energoefektivitātes) programmas aizdevumam formā, kur klients norādīs informāciju par sadarbību ar kredītiestādi, iesniegtajiem dokumentiem utt. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Ekonomikas ministrija un sabiedrība “Altum”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta sabiedrības “Altum” esošo funkciju ietvaros, nav nepieciešams izveidot jaunas institūcijas, likvidēt esošas institūcijas vai veikt reorganizāciju.Noteikumu projekta izpilde tiks organizēta esošo cilvēkresursu ietvaros. |
| 3. | Cita informācija | Nav |

Ekonomikas ministrs J. Vitenbergs

Vīza:

Valsts sekretāra vietā –

Valsts sekretāra vietniece Z. Liepiņa

Valgača 67013298